CELEX: 62022CN0101
Language: et
Date: 2022-02-10 00:00:00
Title: Kohtuasi C-101/22: Euroopa Komisjoni 10. veebruaril 2022 esitatud apellatsioonkaebus Üldkohtu (viies koda) 1. detsembri 2021. aasta otsuse peale kohtuasjas T-546/20: Sopra Steria Benelux, Unisys Belgium versus komisjon

23.5.2022   
            
            
               ET
            
            
               Euroopa Liidu Teataja
            
            
               C 207/14
            
         
      Euroopa Komisjoni 10. veebruaril 2022 esitatud apellatsioonkaebus Üldkohtu (viies koda) 1. detsembri 2021. aasta otsuse peale kohtuasjas T-546/20: Sopra Steria Benelux, Unisys Belgium versus komisjon
      (Kohtuasi C-101/22)
      (2022/C 207/19)
      Kohtumenetluse keel: prantsuse
      
         Pooled
      
      
         Apellant: Euroopa Komisjon (esindajad: L. André, M. Ilkova, O. Verheecke)
      
         Teised menetlusosalised: Sopra Steria Benelux, Unisys Belgium
      
         Apellandi nõuded
      
      
                  —
               
               
                  Tühistada vaidlustatud otsuse punktid 52–57, 60, 61, 66, 68 ja 69;
               
            
                  —
               
               
                  Jätta tühistamisnõue rahuldamata;;
               
            
                  —
               
               
                  Mõista Euroopa Kohtu ja Üldkohtu menetluse kulud välja Sopra Steria Beneluxilt ja Unisys Belgiumilt.
               
            
         Väited ja peamised argumendid
      
      Komisjon esitab apellatsioonkaebuse põhjendamiseks kolm väidet.
      Esimese väite kohaselt rikkus Üldkohus õigusnormi, kui ta liigitas esimese kohtuastme hagejate 10. juuli 2020. aasta kirja „konkreetseks taotluseks“, millega sooviti teada saada, mis põhjustel ei pidanud hankija edukat pakkumust põhjendamatult madala maksumusega pakkumuseks.
      Teise väite kohaselt on moonutatud faktilisi asjaolusid, kuna ekslikult võeti arvesse komisjoni 20. juuli 2020. aasta vastuse sisu.
      Kolmanda väite kohaselt hinnati vääralt hankijale ELi toimimise lepingu artiklist 296 ja finantsmääruse artiklist 170 tuleneva põhjendamiskohustuse ulatust, kui hankija asus seisukohale, et edukas pakkumus ei ole põhjendamatult madala maksumusega.